Document ID: 31991R2356

ΚΑΝΟΝΙΣΜΟΣ (ΕΟΚ) αριθ. 2356/91 ΤΟΥ ΣΥΜΒΟΥΛΙΟΥ της 29ης Ιουλίου 1991 για δεύτερη τροποποίηση του κανονισμού (ΕΟΚ) αριθ. 2392/89 σχετικά με τη θέσπιση των γενικών κανόνων για την περιγραφή και την παρουσίαση των οίνων και των γλευκών σταφυλιών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 72 παράγραφος 1,
την πρόταση της Επιτροπής,
Εκτιμώντας:
ότι οι γενικοί κανόνες για την περιγραφή και την παρουσίαση των οίνων και των γλευκών σταφυλιών ορίζονται στον κανονισμό (ΕΟΚ) αριθ. 2392/89 (3), όπως τροποποιήθηκε από τον κανονισμό (ΕΟΚ) αριθ. 3886/89 (4),
ότι είναι σκόπιμο να απαγορευτεί η χρήση καψυλίων ή φύλλων που περιέχουν μόλυβδο για την κάλυψη του συστήματος πωματισμού των δοχείων με τα οποία διατίθενται στο εμπόριο οι αφρώδεις οίνοι, ώστε να αποφευχθεί, αφενός, ο κίνδυνος μόλυνσης ιδίως λόγω τυχαίας επαφής με τα προϊόντα αυτά, και αφετέρου, ο κίνδυνος ρύπανσης του περιβάλλοντος από κατάλοιπα τα οποία περιέχουν μόλυβδο που προέρχονται από τα προαναφερόμενα καψύλια- ότι, θα πρέπει, ωστόσο, να προβλεφθεί περίοδος προσαρμογής για τους παρασκευαστές και τους χρήστες των καψυλίων αυτών και, για το σκοπό αυτό, να εφαρμοστεί η απαγόρευση αυτή μόνον από την 1η Ιανουαρίου 1993,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 37 παράγραφος 1 του κανονισμού (ΕΟΚ) αριθ. 2392/89 προστίθεται το ακόλουθο στοιχείο:
"ε) των οποίων των σύστημα πωματισμού δεν επικαλύπτεται με μολυβδούχο καψύλιο."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1991.

Labels: 3
17